# Община Ловеч

Регионална библиотека „Проф. Беню Цонев“ - гр. Ловеч ОУ „Васил Левски“ - гр. Ловеч

# Национален ученически конкурс - рецитал

ЛЕВСКИ - 150 ГОДИНИ В СЪРЦЕТО НА БЪЛГАРИЯ

Община Ловеч, РБ „Проф. Беню Цонев“ - гр. Ловеч и ОУ „Васил Левски“ - гр. Ловеч организират Национален конкурс - рецитал „Левски - 150 години в сърцето на България“ за всички ученици от I до XII клас.

Конкурсът е посветен на 150-та годишнина от гибелта на Васил Левски.

## РЕГЛАМЕНТ

Право на участие имат всички ученици от I до XII клас в българските училища. Участниците се групират в три възрастови групи:

* + Първа възрастова група – ученици от I до IV клас (включително)
  + Втора възрастова група - ученици от V до VIII клас (включително)
  + Трета възрастова група – ученици от IX до XII клас (включително)

Изпълнителите представят по свой избор произведение или композиция от българската проза, поезия и драматургия.

Произведенията трябва да бъдат посветени на Васил Левски.

Времетраене на изпълненията:

* + За първа възрастова група - до 4 мин.
  + За втора и трета възрастови групи - до 5 мин.

## КРИТЕРИИ ЗА ОЦЕНЯВАНЕ

* + Дикция
  + Тематична обвързаност
  + Спазване на регламентираното време
  + Въздействие

## УСЛОВИЯ И СРОК ЗА УЧАСТИЕ

Участниците в конкурса трябва да изпратят:

* + Заявка за участие по образец
  + Декларация за съгласие за обработка на лични данни
  + Видеозапис на CD, DVD или флашка до адрес или на електронна поща

Изпълненията се изпращат на:

* + Електронна поща [levski\_recital@abv.bg](mailto:levski_recital@abv.bg)
  + Или на адрес: Гр. Ловеч 5500, ул. „Търговска” 47, Регионална библиотека „Проф. Б. Цонев”, Детски отдел, Петя Павлова

Срок за изпращане на изпълненията: 17:00 ч. на 20 януари 2023 г.

Телефон за контакт: 0883457926, 0878441237

Изисквания към видеозаписа:

* + Да бъде записан специално за конкурса;
  + Да бъде записан с телефон, камера или фотоапарат;
  + Да бъде записан в подходяща обстановка;
  + Да бъде с максимално добро качество (звук, картина);
  + Да бъде любителски (не се допускат студийни записи, технически корекции или монтаж);
  + В наименованието да бъдат записани възрастовата група и имената на изпълнителя.

## ЖУРИ

* + Участниците ще бъдат оценявани от жури от специалисти.
  + Решението на журито е окончателно и не подлежи на обжалване.

## КЛАСИРАНЕ И НАГРАЖДАВАНЕ

Класирането ще се проведе на два етапа:

Етап 1:

Подбор на получените до 20.01.2023 г. видеозаписи за допускане до етап 2 на конкурса на живо в гр. Ловеч. До етап 2 ще бъдат допуснати по трима участници от всяка възрастова група.

* + Журито ще извърши подбора до 06.02.2023 г.
  + Организаторите ще уведомят допуснатите участници за етап 2 на конкурса.

Етап 2:

Провеждане на рецитал – конкурс с класираните участници от етап 1 в град Ловеч на 20.02.2023 г. и награждаване на победителите.

Участниците от етап 2 ще бъдат класирани съответно на I, II, III място във всяка от възрастовите групи.

## ДОПЪЛНИТЕЛНА ИНФОРМАЦИЯ

Организаторите поемат нощувките на класираните участници за Етап 2 на конкурса.

Организаторите си запазват правото за снимане, излъчване и популяризиране на изявите на участниците.